Ονομάζομαι Σον Μάριχιου
και εργάζομαι στη Microsoft. Είμαι μηχανικός υποστήριξης
στο αποκαλούμενο Γραφείο Εξυπηρέτησης ΑμΕΑ,
τη δωρεάν τεχνική υποστήριξη
για άτομα με αναπηρία.
Είμαι η Τζιν Χόντσον.
Εργάζομαι στην Provail.
Eίμαστε ένας ΜΚΟ
που υποστηρίζει τα άτομα με αναπηρία.
Βοηθάμε την είσοδό τους στην κύρια αγορά εργασίας,
σε καθιερωμένα επαγγέλματα, όπου θα εργάζονται με Αμερικανούς
σε κάθε είδους τομέα.
Είμαι ο Σαμ Σέπα.
Ειδικεύομαι στη Διαχείριση Ανθρώπινου Δυναμικού
και έχω εργαστεί σε μία πληθώρα τεχνικών εταιριών
τα τελευταία δέκα χρόνια της καριέρας μου.
Τώρα ασχολούμαι με την πρόσληψη μηχανικών λογισμικού.
Είμαι η Σουζάν Σίαρς, εργάζομαι στο Πανεπιστήμιο του Ιλινόις,
και συγκεκριμένα στο Τμήμα Πόρων και Εκπαιδευτικών Υπηρεσιών για ΑμΕΑ.
Είμαι ο Μάικ Φόρχαντ.
Εργάζομαι στις προσλήψεις,
εστιάζοντας στη δημιουργία μίας προσέγγισης διαφορετικότητας,
ιδίως προς την κοινότητα των ΑμΕΑ.
Ονομάζομαι Τόνι Μπέιλιζ.
Εργάζομαι στο Lawrence Livermore National Laboratory,
στο Λίβερμορ, της Καλιφόρνια.
Είναι ένα από τα 17 τμήματα των εργαστηρίων ενέργειας.
Εστιάζουμε στην εθνική ασφάλεια.
ΠΡΟΣΛΗΨΗ ΚΑΙ ΔΙΑΤΗΡΗΣΗ ΑμΕΑ
Γενικά, τα άτομα με αναπηρία
δεν εκπροσωπούνται αρκετά σε πολλούς τομείς.
Η Πληροφορική είναι, σίγουρα, από τους κυριότερους.
Θεωρώ ότι είναι καθοριστικής σημασίας οι φοιτητές
να ενθαρρύνονται και να ενισχύονται στη διεκδίκηση εργασίας στην Πληροφορική
γιατί πιστεύω πως έτσι θα προετοιμάσουν το έδαφος
για μία καλύτερη τεχνική υποστήριξη προς όλους.
Πώς θα λύσουμε τα κοινωνικά προβλήματα,
αν δεν εκπροσωπούμε την κοινωνία στο σύνολό της;
Ως προς αυτό, πρέπει να συμπεριλαμβάνουμε
τα άτομα που εξυπηρετούμε, δηλαδή όλον τον πληθυσμό.
Όταν υπάρχουν δύο δισεκατομμύρια άτομα με αναπηρία,
πώς γίνεται να παραβλέπονται;
Πώς μπορεί να παραβλεφθεί η πρόσκλησή τους στη συζήτηση;
Οι υποψήφιοι με αναπηρία
προσφέρουν έναν μοναδικό τρόπο σκέψης σε μία εταιρία.
Η χώρα μας έχει διαφορετικότητα, έτσι και η αγορά πρέπει να προσελκύσει
πολλά διαφορετικά άτομα
που θα χρησιμοποιήσουν τα προϊόντα ή τις υπηρεσίες που παρέχουμε.
Αν μία χώρα έχει διαφορετικότητα, τότε αυτό πρέπει να ισχύει και στην ομάδα
για να συνάδει με τα δημογραφικά στοιχεία της χώρας μας.
Ως μέλη μίας ομάδας
έχουν τον ίδιο ζήλο για να συμβάλλουν
και να είναι μέλη μίας ευρύτερης ομάδας, όπως όλοι,
με μοναδική διαφορά την οπτική τους προς τον κόσμο,
την ικανότητα επίλυσης προβλημάτων και στο πώς αντεπεξέρχονται,
που τους οδηγούν σε διαφορετικές λύσεις.
Δεν πιστεύω ότι ισχύει
πως κάποιο ΑμΕΑ ξέρει τα πάντα για όλες τις αναπηρίες.
Αλλά θεωρώ ότι εισάγουν την κατανόηση σε μία εταιρία,
για να καταλαβαίνουν ότι οι άνθρωποι έχουν διαφορετικές εμπειρίες
και, με εκπαιδευόμενους και υπαλλήλους με αναπηρία,
θεωρώ ότι μπορεί να εισαχθεί αυτή η αντίληψη.
Πιστεύω ότι τα άτομα με αναπηρία σε μία κοινωνία
βοηθούν τον κόσμο να καταλάβει καλύτερα
τις πολιτισμικές και μαθησιακές διαφορές μας,
και ότι μπορεί να υπάρχουν διαφορετικές αντιλήψεις.
Απαιτείται περισσότερη ευαισθησία
όσον αφορά τις συνεντεύξεις αυτών των υποψηφίων.
Πρέπει, εκ των προτέρων, να σκεφτούμε την υποστήριξη που θα χρειαστούν
στη συνέντευξη.
Χρειάζεται μία πιο εξορθολογισμένη διαδικασία
που θα τους κάνει να νιώθουν ευπρόσδεκτοι από την αρχή της συνέντευξης
και, συνεπώς, και στην ομάδα.
Να γνωρίζουν τι πρέπει να συμβαίνει
κατά τη διάρκεια της συνέντευξης.
Αυτό τους ενισχύει και επιτρέπει
την ύπαρξη της μαγείας κατά τη διάρκεια της συνέντευξης.
Αυτήν τη στιγμή, συνεργαζόμαστε με τη Microsoft
στο πρόγραμμά πρόσληψης ατόμων με αυτισμό.
Τους βοηθάμε στην πρόσληψη, στην εύρεση πολλών ατόμων
που μπορούν να προσλάβουν.
Εκπαιδεύουμε τα άτομα που θα τους πάρουν συνέντευξη,
καθώς και τους υποψηφίους,
σε κάποιες δύσκολες διαδικασίες,
όπως οι τηλεφωνικές συνεντεύξεις,
κάνοντας λίγο πιο εύκολη τη διαδικασία των συνεντεύξεων εργασίας,
για να μπορέσουν να εντοπίζουν τις βασικές δεξιότητες του ατόμου
και να βλέπουν αν είναι ιδανικοί για να εργαστούν στην εταιρία τους.
Μία μελέτη που με ενέπνευσε, πραγματικά,
και την οποία διάβασα, αφορούσε στην ερώτηση πελατών,
εντός της αγοράς,
αν ήξεραν κάποια εταιρία που προσέλαβε άτομα με αναπηρία.
Τα αποτελέσματα έδειξαν πως τα άτομα που ήξεραν κάτι τέτοιο για μία εταιρία
θα αγόραζαν πιο πρόθυμα τα προϊόντα και τις υπηρεσίες της
και αυτό γιατί οι πελάτες σέβονται περισσότερο
μία επιχείρηση που κάνει κάτι τέτοιο,
όχι μόνο γιατί είναι το σωστό,
αλλά γιατί αναλαμβάνουν αυτήν την ευθύνη.
Με δέσμευση στη διαφοροποίηση, και ως προς το εργατικό δυναμικό,
συμπεριλαμβάνοντας σε αυτό άτομα με αναπηρία.
Όποτε η ένταξή τους είναι μέρος ενός στόχου, όλοι επωφελούνται.
Και, όταν υπάρχει τεχνολογία που τους λαμβάνει υπόψη,
όπως βίντεο με υπότιτλους
ή ιστοσελίδες με καλύτερη πρόσβαση προς άτομα με κάθε είδους δυσκολία,
υπάρχει πιο εκτενές κοινό
αλλά και μεγαλύτερη δυνατότητα κέρδους.
Πιστεύω ότι η επένδυση στο μέλλον όλων
έχει να κάνει με την κατασκευή και σχεδίαση πραγμάτων
που είναι προσβάσιμα από την αρχή.
Είναι μία επένδυση στο μέλλον όλων μας,
όχι μόνο των ατόμων με αναπηρία.
Κανείς μας δεν ξέρει τι θα μας συμβεί σε ατομικό επίπεδο.
Μέσα σε δευτερόλεπτα, μπορεί να αλλάξει όλη μας η ζωή
και μπορεί να ενταχθούμε στην κοινότητα των ΑμΕΑ
και να χρειαζόμαστε αυτές τις διευκολύνσεις.
Οπότε, δεν αφορά μόνο την πρόσληψη ατόμων
αλλά μία επένδυση για όλους μας.
Πιστεύω ότι είναι μία πρόκληση,
αλλά για την ένταξη των ΑμΕΑ
πρέπει να αρχίσουμε να απορρίπτουμε, εν γένει, τις προκαταλήψεις,
όλες αυτές τις σιωπηρές και υποσυνείδητες που υπάρχουν γενικά,
ακόμη και για τα άτομα με αναπηρία.
Πιστεύω ότι, δυστυχώς, έχουμε πολύ δουλειά μπροστά μας,
αλλά θεωρώ ότι μπορούμε να την κάνουμε μαζί.
Πιστεύω ότι οι φορείς και οι εταιρίες
πρέπει εργαστούν συλλογικά για αυτήν την προσπάθεια.
Σε ένα περιβάλλον
όπου η βιομηχανία βασίζεται στη διαπολιτισμική συνεργασία
και όλα βασίζονται στην ομάδα,
η ύπαρξη μία τελείως διαφορετικής οπτικής,
είναι ανεκτίμητη.
Όταν εντάσσουμε την αντίληψη,
ή, τουλάχιστον, σκεφτόμαστε τις διαφορετικές οπτικές των ανθρώπων,
πιστεύω ότι μπορούμε να κάνουμε τα προϊόντα,
τον πολιτισμό και τον χώρο εργασίας μας
με πολύ λιγότερες διακρίσεις, και έναν καλύτερο τόπο.
Πράγματι,
η συμπεριφορική πρόσβαση είναι το πιο βασικό
στην εξάλειψη των διακρίσεων,
και όχι η φυσική.
Έτσι, πρέπει να επηρεάσουμε την κοινωνία,
και ξέρω ότι αυτό θέλει πολύ χρόνο
και μπορεί να είναι δύσκολο,
αλλά θεωρώ ότι τα μικρά βήματα και μία καλή επιτυχία
είναι μία εξαιρετική αρχή και από εκεί αναπτύσσεται η δυναμική.
Ενταχθείτε στo AccessComputing
για την ανάπτυξη στρατηγικών πρόσληψης,
ενσωμάτωσης και διατήρησης υπαλλήλων με αναπηρία.
Για περισσότερες πληροφορίες, επισκεφθείτε την ιστοσελίδα:
uw.edu/accesscomputing
To AccessComputing είναι μία συνεργασία του DO-IT,
του Τμήματος Πληροφορικής και Μηχανολογίας
και της Σχολής Πληροφορικής του Πανεπιστημίου της Ουάσινγκτον.
Αυτό το βίντεο και άλλα στοιχεία του προγράμματος AccessComputing
χρηματοδοτούνται από το Εθνικό Ίδρυμα Επιστημών,
στα πλαίσια του προγράμματος Επέκτασης Συμμετοχής στην Πληροφορική
της Διεύθυνσης Πληροφορικής και Μηχανολογίας (CISE)
με αριθμό δωρεάς CSN-1539179.
Όλες οι απόψεις, τα ευρήματα
και τα συμπεράσματα ή συστάσεις που διατυπώθηκαν στο βίντεο
είναι του δημιουργού του και δεν εκφράζουν απαραίτητα
τις απόψεις του Εθνικού Ιδρύματος Επιστημών.
Πανεπιστήμιο Ουάσινγκτον 2016
Η αντιγραφή αυτού του υλικού επιτρέπεται
για εκπαιδευτικούς και μη-εμπορικούς σκοπούς,
εφόσον γνωστοποιείται η πηγή.